Dækket er vasket, og vinduerne er poleret. Kongeskibet Dannebrog har alt klar til sæsonens togter. Hendes Majestæt Dronningens Jagtkaptajn hejser torsdag eftermiddag kommando i kongeskibet Danneborg, som det så fint hedder. I eftermiddag forlader vinterhiet Flådestationen i Frederikshavn og tager hul på den første del af den såkaldte forskole, som varer frem til fredag den 3. maj, hvor Hendes Majestæt Dronningen officielt stiger om bord i Dannebrog i Københavns Havn. Forskolen har til formål at uddanne og rutinere såvel dette års værnepligtige besætning som stambesætningen således, at besætningen som helhed er rustet til at løse samtlige opgaver. Under forskolen vil Kongeskibet Dannebrog sejle rundt i de danske farvande, hvor de blandt andet skal sejle forbi nogle af de havne som Hendes Majestæt Dronningen og medlemmer af Den Kongelige Familie besøger i løbet af sommeren.

Referat:
Som foråret skrider frem, gør besætningen i Kongeskibet Dannebrog sig klar til de opgaver, som venter forude i den kommende sæson.